Operasjonsbord

Operasjonsbord er et spesielt utformet bord som pasienten ligger på under kirurgiske inngrep. Vanligvis i en operasjonsstue i en operasjonsavdeling på et sykehus

Operasjonsbord har et tungt understell, ofte med hjul for kort forflytning innen operasjonsstuen. Bordet kan heves, senkes og tiltes for å gi optimal tilgang til operasjonsfeltet og gode arbeidsstillinger for operasjonsteamet. Det er smalt og har leddet bordplate som kan tilpasses ulike kirurgiske inngrep. 

Utskiftbare deler og tilbehør som benholdere og spesialhoder gjør det fleksibelt for ulike pasientleier. Langs sidene går skinner for feste av kirurgisk utstyr. Bordet har glatte flater for å tilfredsstille krav til hygiene og rengjøring.

 Galleri 

Kategori:Medisinsk utstyr